o
Katsojan valinta numero 1
ILOA ARKEEN
Sinun pitäisi sanoa useita kertoja päivässä peilin edessä:
Jumala rakastaa minua ja asuu minussa. Olen Jumalan temppeli.
Sinä ja minä. Olemme Jumalan temppeleitä.
ILOA ARKEEN Ole varovainen mitä sanot
Kiitos ajastasi. Tiedän, että aikanne on teille tärkeää.
On kunnia jakaa osa ajastasi.
Jotkut puhuvat jatkuvasti kielteisiä asioita itsestään.
Se on hyvin tuhoisaa. Omat sanasi vaikuttavat paljon tulevaisuuteesi
ja elämäsi suuntaan. Puhu sitä, mitä Jumala sinusta puhuuu,
niin nautit elämästä ja voitoista. Jumalan sanan tunnustaminen
auttaa tunnistamaan, milloin olet vähällä sanoa kielteisiä asioita.
Tänään opit varomaan sanojasi.
Se, joka tahtoo rakastaa elämää ja nähdä hyviä päiviä...
Eli hyviä päiviä näyttivätpä olosuhteet hyviltä tai eivät.
Kuinka moni haluaa sellaisen elämän?
Tavoitteemme on nauttia elämästä olosuhteista huolimatta.
On rankkaa, jos nautimme elämästä vain iloisissa olosuhteissa.
Odotamme aina, että olosuhteet muuttuvat,
mutta Jumala haluaa meidän muuttuvan, kypsyvän ja kasvavan
niin että pysymme vakaina Herrassa.
Se, joka tahtoo rakastaa elämää ja haluaa nähdä hyviä päiviä,
hillitköön kielensä pahoista sanoista ja huulensa valhetta puhumasta.
Jos haluamme nauttia elämästä, meidän on tehtävä jotain suullemme.
Uskotko, että voit tuoda itsellesi surua tai iloa omilla sanoillasi?
Se on ehdottomasti totta.
Kääntyköön hän pois pahasta ja tehköön hyvää,
etsiköön rauhaa, vapautta peloista ja moraalisista ristiriidoista.
Kuunnelkaa tarkasti: Älä vain toivo rauhallisia suhteita Jumalan,
läheistesi ja itsesi välille, vaan tavoittele sitä.
Tämä on mahtava kohta. Opetan tästä usein.
Se puhuu oikeista suhteista kolmella eri alueella.
Nauttiaksesi elämästä sinun tulee varoa sanojasi,
elää vanhurskaasti, pyrkiä elämään rauhassa,
eikä tyytyä sanomaan, että haluaisi rauhaa, vaan tavoitella sitä.
Tavoitteleminen on pyrkimistä kokosydämisesti.
Sitten puhutaan rauhasta suhteessa Jumalaan, ihmisiin
ja itseesi. Puhun hetken itseensä suhtautumisesta.
Monella on itsessään paljon asioita, joista he eivät pidä.
Kun olotila pahenee, he eivät voi nauttia elämästään.
Et koskaan pääse itseäsi pakoon, joten asenteesi on muututtava nyt.
Olet kaikkialla minne menet.
Eikä se muutu. Olet koko ikäsi kaikkialla minne menet.
Kaikki, mikä on sydämessämme, tulee ulos suustamme.
Te, niin kuin monet muutkin maailmassa ja minäkin ennen,
puhutte varmasti paljon kielteisiä asioita itsestänne.
Eikö totta?
Eräs veli täällä tekee näin.
Olen nyt hetken teidän äitinne.
Se on ehdottomasti pahin, mitä voit tehdä.
Miksi se on niin paha asia? Ensinnäkin
Se, ettemme pidä itsestämme, on loukkaus Jumalaa kohtaan,
koska jos hän rakasti sinua niin, että antoi ainoan poikansa
kuolla puolestasi, mikä oikeus sinulla on vihata itseäsi?
Jumala rakastaa sinua ja Jumalan rakkaus on
vuodatettu sydämiimme Pyhän Hengen kautta.
Jumala vuodattaa rakkautensa sinuun
ja seuraa askel ennen kuin voit vaeltaa eteenpäin Jumalan kanssa.
Osalla teistä on vaikeuksia siksi, että ohitatte tämän askeleen.
Jumala vuodattaa rakkautensa meille ja meihin.
Se on ehdotonta, ikuista, kaikille ilmaista,
hän ei katso henkilöön, hänen rakkautensa ei perustu tekoihisi.
Mutta ellet ota sitä vastaan,
et voi edetä sen kauemmas. Ellet ota vastaan Jumalan rakkautta,
et voi rakastaa toisia, koska sinulla ei ole, millä rakastaa.
Et voi antaa sitä, mitä sinulla ei ole.
Mitä vastaanottaminen on? Sinun on rakastettava itseäsi.
Et ota Jumalan rakkautta vastaan, ellet rakasta ja kunnioita itseäsi.
En tarkoita itserakkautta ja itsekeskeisyyttä,
vaan itsensä rakastamista, itsensä kunnioittamista,
Jumalan antaman elämän arvostamista,
Jumalan sinuun luomien osien arvostamista.
Yhdessä olemme Kristuksen ruumis, ja vaikka meissä on Pyhä Henki,
Jumala on laittanut vähän itsestään meihin kaikkiin lahjoina.
Minulle hän on tainnut antaa pienen osan suutaan.
Muilla on muita kykyjä. Ja sinullakin on kykyjä.
Älä koskaan sano: "En osaa mitään,
olen tyhmä, ei minulla ole lahjoja."
Jos minulla olisi aikaa kiertää kaikkien luona
ja kysyä, mitä typeryyksiä puhut itsestäsi,
se olisi säälittävää. Olen tehnyt sen joissakin kokouksissa,
ja se on aivan uskomatonta. Olen niin tyhmä,
en osaa tehdä mitään oikein, olen ruma, olen lihava,
en koskaan tee sitä ja tätä, ja niin edelleen.
Ei ihme, ettei ole hyvä olo etkä ole onnellinen.
Jos ajattelet itsestäsi näin, muutkaan eivät pidä sinusta.
Se, mitä itse ajattelet, sen välität myös toisille.
Pidän tästä kokonaisia saarnoja, mutta tänään se ei ole aiheena.
Jos opettaisin puhumisesta enkä mainitsisi, miten tärkeää on,
mitä puhut itsestäsi, menisin harhaan.
Sinun on puhuttava itsestäsi hyvää, sitä mitä Jumala sanoo sinusta.
Olen Jumalan vanhurskaus Kristuksessa.
Jumala rakastaa minua. Siinä vasta hienot sanat.
Sano useita kertoja päivässä peilin edessä:
Jumala rakastaa minua ja asuu minussa. Olen Jumalan temppeli.
Sinä ja minä. Olemme Jumalan temppeleitä.
Sano: Minulla on lahjoja ja kykyjä. Vaikket tietäisikään vielä, mitä.
Minulla on lahjoja ja kykyjä.
Olen Jumalan silmäterä.
Olen suosiossa siellä minne menenkin, minulla on ystäviä,
minulla on hieno tulevaisuus, Juma- lalla on minulle hyvä suunnitelma,
olen matkalla taivaaseen ja aion nauttia matkasta.
Teen asioita väärin, mutta en kaikkea.
En ole siellä missä pitäisi, mutten onneksi enää siellä missä olin.
Varo, miten puhut itsestäsi.
Joidenkin täytyy tehdä parannusta lähdettyään täältä tänään
ja pyytää Jumalalta anteeksi sitä, miten olette puhuneet itsestänne.
Ehkä joku vähätteli sinua lapsena. Muille et voi mitään,
mutta siihen voit vaikuttaa, mitä itse sanot itsestäsi.
Sinun on oltava yhtä mieltä Jumalan kanssa, ei vihollisen.
Kun vihollinen sanoo sinua tyhmäksi, sano: Itse olet.
Menen taivaaseen, etkä sinä pääse sinne.
Varo sanojasi, varo mistä puhut,
miten puhut itsestäsi. Sano vierustoverillesi:
Varo, miten puhut itsestäsi...
koska joudut syömään sanasi.
Tunnistiko joku itsensä?
Sanoin vuosia sitten aina, jos joku yritti ojentaa minua:
Kaikki on minun syytäni, olen niin tyhmä,
en osaa tehdä mitään oikein, tällainen minä vain olen.
Tunnen Herran pelkoa niin, etten puhu tuollaisia.
Haluan Jumalan parasta elämässäni, haluan olla siunaukseksi,
elää pitkän, täyden elämän, auttaa monia ihmisiä,
enkä halua olla masentunut ja synkkä. Tiedän, että sanoillani
on suuri vaikutus mielialaani ja asenteeseeni.
Sanokaa: Rakastan itseäni.
Minulla on lahjoja ja kykyjä.
Minulla on hieno tulevaisuus.
Minulla on suosio minne tahansa menenkin.
Tänään on uusi päivä.
Ja menen eteenpäin.
Luetaan Jaak. 4.
Varo, miten puhut itsestäsi.
Sanomamme on tänään: varo sanojasi.
Miten voi opettaa puheesta lukematta Jaakobin kirjettä?
Kerronpa pienen tarinan.
Minun oli kerran
hyvin vaikea opettaa.
Kävin varsinaista kamppailua täällä lavalla,
eikä se ole minulle lainkaan tyypillistä.
Yleensä minun on helppo puhua vaikka kaiken päivää,
mutta silloin kamppailin. Kaikki sanomani tuntui
surkealta, vaikka puhetta sanottiinkin loistavaksi.
Odotin vain puheeni loppua. Kun katsoo saarnatessaan kelloa,
kaikki ei ole kohdallaan.
Odotin vain näin, milloin se olisi ohi.
Tein niin kolmesti peräjälkeen,
ja sanoin Davelle: Minun on pakko selvittää, mikä minua vaivaa.
Valvoin pitkään ja pyysin Jumalaa näyttämään, mikä oli vikana.
Hän ei vastannut. Aamulla kun kerroin Davelle,
hän sanoi: "Uskon, että hän näytti minulle, mikä oli vikana."
Asenteeni oli heti tämä.
Minäkin voisin kertoa pari asiaa, mitä sinussa on vikana.
En siis ollut valmis ottamaan vastaan.
Sanoin: No, mikä se oli?
Hän sanoi: "Muistatko kun puhuit näin toisesta julistajasta?
Mielestäsi hänen puheensa ei pysynyt oikein asiassa,
vaan poukkoili sinne tänne." Myönsin sen.
Dave uskoi Jumalan näyttäneen, että vika oli siinä, että tuomitsin
toisen puhujan. Siksi minulla oli vaikeuksia.
Sanoin: "Mutta sinähän olit aivan samaa mieltä."
Niin hän tekikin!
Hän vastasi: "Sanoin vain, mitä uskon Jumalan näyttäneen.
Ota tai jätä. Se on oma asiasi."
Päätin paastota ja rukoilla. Aloitin kolmen päivän paaston.
Jumala näytti minulle jakeen Jaak. 3:1.
"Älkööt aivan monet pyrkikö opettajiksi."
"Sillä te tiedätte, että me saamme sitä kovemman tuomion."
Ohhoh. Tuomiomme on ankarampi.
Jumalan sanan opettajana sinun täytyy käsittää,
että kaikki tekevät tilin, mutta opettajille on tarkempi asteikko.
Jumala arvioi sinua ankarammin kuin muita.
Siksi tunnen vääräksi asioita, jotka eivät lainkaan haittaa muita.
Meiltä odotetaan enemmän luotettavuutta.
"Sillä monessa kohden me kaikki hairahdumme.
Jos joku ei hairahdu puheessa, niin hän on täydellinen mies
ja kykenee hillitsemään myös koko ruumiinsa."
Silloin ymmärsin Jumalan puhuvan, että yksi vaarallisimmista teoista
on puhua kielteisesti jonkun toisen opettajan lahjasta.
Ellen pidä jonkun saarnatyylistä, en takuulla sano sitä ääneen.
Silloinkin kun kuulen muiden kritisoivan puhujaa, sanon:
Lahjamme ovat hieman erilaisia ja jokaiselle on jotakin.
Etsi joku, josta pidät, äläkä puhu niistä, joista et pidä.
Oman alueensa suhteen on oltava erityisen varovainen.
Kun puhumme kielteisesti toisista, emmekö korotakin itseämme
ja pöyhkeile viestittäen, että olemme parempia?
Puhumme vielä pöyhkeilystä ja tuomitsemisesta,
mutta väliin halusin kertoa tämän esimerkin. Jatketaan lukemista.
"Kun panemme suitset hevosten suuhun, että ne tottelisivat,
niin voimme ohjata niiden koko ruumiin.
Laivatkin, vaikka ovat niin suuria ja tuimain tuulten kuljetettavia,
ohjataan pienellä peräsimellä, minne perämiehen mieli tekee.
Kieli on pieni jäsen ja voi kuiten- kin kerskata suurista asioista.
Katso, kuinka pieni tuli, ja kuinka suuren metsän se sytyttää!"
Vertaus laivasta ja pienestä peräsimestä kuvaa sitä,
että kielemme määrittää elämämme suunnan.
Ohhoh. Voi pojat!
"Myös kieli on tuli, vääryyden maailma; kieli on se jäsenistämme,
joka tahraa koko ruumiin, sytyttää tuleen elämän pyörän,
itse syttyen helvetistä.
Sekä petojen että lintujen, sekä matelijain luonnon
voi ihmisluonto kesyttää ja onkin kesyttänyt;
mutta kieltä ei kukaan ihminen voi kesyttää." Mielenkiintoista.
On leijonankesyttäjiä ja käärmeenlumoojia,
ihmiset kouluttavat karhuja, mutta kieltämme emme voi kesyttää
ilman Jumalan apua. Siksi Daavid rukoili:
"Herra, aseta vartija suulleni, pane vartio huulteni portille."
Et voi lähteä täältä päättäen, että otat asian käsittelyyn.
Et pysty siihen yksin.
Puhumme aivan liikaa
Suumme ilmaisee kaikki tunteemme ja asenteemme.
Tämä on surullista. Se tuomitsee minut.
"Kielellä me kiitämme Herraa ja Isää ja sillä me kiroamme ihmisiä,
Jumalan kaltaisiksi luotuja." Ei ole hyvä kokoontua ylistämään
ja heti poistuttuaan kritisoida jotakin Jumalan luomaa.
Saarnaan kaikille, myös itselleni.
"Samasta suusta lähtee kiitos ja kirous. Näin ei saa olla."
Puhutaanpa kielestä koettelemuksissa.
Jos käyt läpi vaikeuksien puhumatta kielteisesti,
olet kypsä uskova.
Se on suurin haasteemme. Kun petymme,
joku suututtaa meidät, kun on huonoista huonoin päivä,
ja yritämme jättää kielteiset asiat sanomatta: Siinä vasta haaste!
Jakeessa Joh. 16:33 Jeesus antaa meille vinkin.
Hän sanoo: Maailmassa teillä on ahdistus,
mutta ei hätää, minä olen voittanut maailman.
Se oli hänen neuvonsa vastauksena ongelmiimme.
Se käy toteen. Meille kaikille tapahtuu sellaista mistä emme pidä.
Et voi elää suhteessa, jossa kumppanisi miellyttää sinua aina.
Et löydä täydellistä seurakuntaa, julistajaa, työpaikkaa, ystävää,
asuinpaikkaa, taloa. Elämme epätäydellisessä maailmassa.
En ole kuullut, että Jeesus olisi itkenyt ja valitellut asioista.
Hän pysyi samanlaisena, tapahtui mitä tapahtui.
Raamattu kertoo hetkistä, jolloin hän vain päätti vaieta.
Vanha sanonta kuuluu: Ellet voi sanoa mitään hyvää, ole hiljaa.
Uskon, että kun meillä on paljon paineita, on paras olla hiljaa.
Ellet osaa olla vaiti ihmisten parissa, vetäydy yksinäisyyteen
niin, ettei ole ketään kenelle puhua.
Haluan näyttää muutaman ihmeellisen tapauksen.
Luetaan Jes. 53:7.
"Häntä piinattiin, ja hän alistui siihen eikä suutansa avannut;
niinkuin karitsa, joka teuraaksi viedään, niinkuin lammas,
joka on ääneti keritsijäinsä edes- sä, niin ei hän suutansa avannut."
Luin ja kuulin tätä vuosien ajan jumalanpalveluksissa
ymmärtämättä sen merkitystä, ettei hän avannut suutaan.
Nyt käsitän, että se oli hänelle vaikea hetki,
hän oli kovissa tuskissa,
opetuslapset tuottivat hänelle pettymyksen, Juudas petti hänet,
eikä hän avannut suutaan.
Luetaan Joh. 14:30.
"En enää puhu paljoa kanssanne, sillä maailman ruhtinas tulee,
eikä hänellä ole kanssani mitään yhteistä,
minussa hänellä ei ole mitään, eikä hänellä ole valtaa minuun."
ILOA ARKEEN
Rohkaisen sinua puhumaan siitä, mitä haluaisit tapahtuvan,
sen sijaan että puhut aina siitä, mitä sinulla on.
Tahtosi on tietenkin oltava linjassa Jumalan sanan kanssa.
Et voi saada mitä tahansa, mistä puhut.
Meidän on päästävä Jumalan kanssa yhteisymmärrykseen.
Jos Jumala sanoo tulevaisuuttasi hyväksi, sinunkin on sanottava niin.
Jos Jumala sanoo sinun menestyvän, sinunkin on sanottava niin.
Tarjoamme neliosaista opetussarjaa Minä ja suuri suuni.
Voit käyttää suutasi tuomaan elämääsi ongelmia
tai siunauksia. Hyödynnä tämä tarjous.
Meidän on tärkeää oppia etenkin ajatuksistamme ja sanoistamme:
saada tietoa siitä, mitä Jumala puhuu ja alkaa toimia sen mukaan
eikä omien ajatustemme ja tunteidemme mukaan.
Hyödynnä tarjous ja toimi heti, sillä jos lykkäät sitä liian kauan,
unohdat sen, etkä saa apua, vaan jatkat väärää puhetapaa
ja kasaat elämääsi vaikeuksia ymmärtämättä mistä on kyse.
Jos Jumala puhuu sydämellesi, että tarvitset tätä opetusta,
tottele häntä ja toimi heti. Siunausta.
Sanoissa on valtavaa voimaa.
Voimaa rakastaa,
voimaa vihata,
voimaa innostaa,
voimaa tuhota.
Muuta sanojasi.
Muuta maailmaasi.
Harva asia vaikuttaa meihin enemmän kuin puhumamme sanat.
Siksi Joyce piti neliosaisen opetuksen Minä ja suuri suuni.
Se opettaa valjastamaan sanojesi valtavan voiman
ja muuttamaan elämäsi suunnan.
Tilaa englanninkielinen kirja jo tänään. www.joycemeyer.org
Tunnet kapuavasi vuorelle, etkä tiedä, jaksatko ylös asti.
Haluan rohkaista ja muistuttaa, että Jumala palkitsee sinut.
Pystyt parempaan kuin luuletkaan, joten lisätäänpä tempoa.
Haluaisitko Joycen mukaan kaikkialle? Nyt se on mahdollista.
Lataa ilmainen äänite sivuilta joycemeyer.org
Hän voi ottaa oppimattoman, halveksitun, vihatun,
tallotun, hyväksikäytetyn, tai pilkatun ja nostaa sinut
asemaan, johon yksikään ihminen ei voisi sinua nostaa.
Seuraavassa Iloa arkeen -jaksossa
Tulossa on mahtava tapahtuma: vuosittainen naistentapahtuma.
Meillä on huippuvieraita, minä opetan siellä, ylistämme,
enkä minä sinuna jäisi pois mistään hinnasta.
Moni tulee tapahtumaan joka vuosi, ja se muuttaa heidän elämäänsä.
Jos et saa ketään seuraksesi, tule yksin.
Ota rohkea uskonaskel. Isä, Poika ja Pyhä Henki ovat kanssasi.
Se voi muuttaa elämäsi. Kutsu mukaan niitäkin, jotka eivät ehkä
yleensä käy tällaisissa tapahtumissa. Tarjoa heille ruuat,
niin he lähtevät seuraksesi melkein mihin tahansa.
Haluamme sinut mukaan, sillä tapahtuma ei ole sama ilman sinua.
Päätä nyt, niin et joudu jälkeen päin katumaan, ettet tullut.
Niin et joudu katumaan kun muut puhuvat, miten hienoa siellä oli.
Tee suunnitelma ja noudata sitä, niin pian tapaamme.
Suomennos: Johanna Hartikainen